****

**ОУ„Св.св. Кирил и Методий „с.Равда, общ Несебър**

ул.”Черноморска „№1; e-mail:ou\_ravda@abv.bg; тел. 0554 66235

**CТРАТЕГИЯ ЗА РАЗВИТИЕ**

**НА ОУ „СВ.СВ.КИРИЛ И МЕТОДИЙ”**

**И ПЛАН ЗА ДЕЙСТВИЕ И ФИНАНСИРАНЕ**

за периода от 2020/2021 учебна година до 2023/2024 учебна година

 Настоящата Стратегия за развитие на ОУ“Св.св. Кирил и Методий“- Равда за периода 2020 - 2024г. е съобразена с:

* Закона за предучилищното и училищното образование ;
* Конвенцията на ООН за правата на детето, която е ратифицирана и е станала част от вътрешното ни законодателство;
* Световната програма на ЮНЕСКО и ООН "Образование за всички";
* Закона за закрила на детето;
* Плана за развитие на Община Несебър
* Закон за опазване на околната среда;
* Стратегия и Програма за опазване на училищната и околната среда;
* Национална програма и план за по-пълно обхващане на учениците в задължителна училищна възраст. Национална програма за развитие на физическото възпитание и спорта;
* Други нормативни документи, национални и международни, засягащи развитието на образованието.

**Раздел първи**

**ОБЩИ ПОЛОЖЕНИЯ**

 Разработването на Стратегия за развитие е породена от необходимостта за постигане на по-високи резултати от образователната дейност, за модернизиране на образованието.

 Четиригодишната програма за развитие на ОУ“Св.св. Кирил и Методий“- Равда за периода 2020 - 2024 г. е изготвена въз основа на опита на педагогическата колегия и административното ръководство в сферата на образованието, реализирано в училището.

 Нашите приоритети отчитат специфичните особености и традиции на училищната образователна среда и представят нашите виждания за новия екостатут за европейско развитие на училището и за изграждане на личности с екологична възпитаност.

 Колективът ни поема отговорност да провежда училищна политика, в която водеща роля имат образованието, възпитанието и личностното развитие на децата и младите хора и се ангажира с постигането на планираните резултати при прозрачност и отчетност на управлението.

 През следващите години да се осъществява оптимизиране на технологиите, методите, средствата и организацията на дейности в съответствие с приоритетите за развитие на образованието в Република България и принципите на общото Европейско образователно пространство.

 Самата стратегия е резултат от осъзната в училищната общност необходимост от промяна в статута на училището, което да се превърне в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

**Раздел втори**

**Анализ на състоянието на училището и външната среда**

 ОУ“Св.св. Кирил и Методий“- Равда е основано през далечната 1884 година . През 2020 година то отваря врати в нова и модерна сграда построена върху основите на старата . Оттогава до днес, то се разраства, утвърждава името си, постига все по-високи резултати в обучението, възпитанието и реализацията на учениците си. Общообразователната подготовка и разнообразната извънкласна дейност винаги са целели да развият способностите на учениците и да ги насочат към подходящи професии. Постигнатите от учениците резултати, говорят, че избраната стратегия е правилна и ефективна.

1. Ученици

|  |  |  |
| --- | --- | --- |
| Учебна година | Брой ученици | Брой паралелки |
| 2020/2021 | 175 | 9- + 6 групи в ЦО |
| 2019/2020 | 161 | 6 - + 4 групи в ЦО |
| 2018/2019 | 147 | 6 - + 4 групи в ЦО |
| 2017/2018 | 125 | 6 - + 4 групи в ЦО |

2.Кадрови ресурси

|  |  |  |  |  |  |
| --- | --- | --- | --- | --- | --- |
| Учебна година | Непедагог. персонал | Педагогически персонал | Образователноквалификационна степен на педагог. персонал | ПКС и научна степен | Пол  |
| ж | м |
| 2020/2021 | 4 | 18 | Магистър/ бакалавър | 9 | 8 | 1 |
| 2019/2020 | 4 | 17 | Магистър/ бакалавър | 7 | 7 |  |
| 2018/2019 | 4 | 15 | Магистър/ бакалавър | 6 | 6 |  |
| 2017/2018 | 4 | 15 | Магистър/ бакалавър | 4 | 4 |  |

3.Образователно-възпитателен процес

 Училището се радва на добър имидж сред обществеността и родителите със своя собствен облик, който отговаря на променящите се потребности на учениците и е съобразен с новите тенденции и методи на образованието..

 Постигнати са успехи в следните направления:

* Подобрено е качеството на образователния процес, доказателство за което е по-високият успех по много учебни предмети спрямо минали учебни години: Среден годишен успех на училището за 2019/ 2020 г.: 5,33
* Всички паралелки са кадрово обезпечени.
* Доброто представяне на учениците в следващите етапи на обучение и по-късната им реализация в различните социални области е най-важният признак за качественото образование, което получават възпитаниците ни. Голям брой наши ученици са приети в елитни езикови и професионални гимназии. Неизвинени отсъствия от учебни занятия за 2019/2020 г.: 22.
* Резултати от състезания и конкурси на общинско, областно или национално равнище
* Непрекъснато се обновява и обогатява материалната база
* Подобрено е взаимодействието с родителската общност, които са съпричастни към дейността на училището и активно се включват в различни мероприятия
* Функциониращ и непрекъснато актуализиран училищен сайт
* Затвърдено взаимодействие между ОУ„Св. св. Кирил и Методий“ и детските градини в района, като по този начин се осъществява приемственост детска градина – първи клас и се съдейства за безпроблемна адаптация на първокласниците
* Подобрена е рекламната дейност и взаимодействието с медиите – отразяват се изявите на училището и се популяризира дейността му

 4.Учебно-техническа и материална база

 Материално - техническата база, с която разполага училището, е добра и добре поддържана. Сградата е триетажна. Изградени са 10 класни стаи, 1 компютърен кабинет,кабинети по биология и химия, музика, физкултурен салон и спортна площадка., медицински кабинет, помещение за столово хранене,актова зала, които ежегодно се обновяват и модернизират постепенно. През предходните две години са извършени ремонти на учителската стая и административните помещения ; физкултурен салон ( подменена дограма , настилка , санитарни възли); подменени подови настилки и осветление на класните стаи на втори етаж; цялостен ремонт на санитарните възли на цялата сграда; подменено ученическо оборудване на класни стаи .

 Във всички класни стаи са поставени бели дъски и са оборудвани с мултимедия и компютър.

5.Финансиране

 Финансирането на училището се осигурява от държавния бюджет на Р България за съответната бюджетна година на база разпределени средства по формула към делегирания бюджет на училището. Допълнително финансиране училището получава по спечелени проекти по различни Национални програми, Европейски и донорски програми.

 Основна задача е привличане на спонсори за подобряване на материалната база на училището, модернизация на офис техниката и спортните съоръжения.

6. Външни фактори

 Училищният екип осъществява много добро взаимодействие с Обществения съвет за включване на родителите в реализацията на училищни и извънучилищни прояви.

 Училището осъществява постоянно връзки и взаимодействия с институциите, от които пряко зависи финансирането и наблюдението на учебно-възпитателния процес в него:

-Съвместна дейност с Община Несебър, МОН, РУО на МОН – гр.Бургас

-Партньорство с учебни заведения – СУ “Любен Каравелов“, гр.Несебър, ОДЗ“Мечо Пух“, с.Равда и училища от Община Несебър

-Взаимодействие с неправителствени организации, специализирани образователни звена

-Взаимодействие със синдикални организации

|  |  |
| --- | --- |
| **Вътрешни фактори** | **Външни фактори** |
| **СИЛНИ СТРАНИ** | **ВЪЗМОЖНОСТИ** |
| - Квалифициран педагогически персонал. (отговорно отношение на учителите към работния процес и служебните задължения) -Успешна реализация на план-приема на ученици. - Повишаване на брой ученици в последните години, което осигурява и финансова стабилност на училището в условията на делегиран бюджет. - Мотивиране на учениците за учебни постижения, чрез участие в извънкласни форми, проекти и активен училищен живот - Учениците се обучават по доказали своята ефективност училищни учебни планове, отговарящи на интересите на учениците. - Много добра успеваемост на учениците на външно оценяване, олимпиади, конкурси -Приемственост детска градина-първи клас -Целодневно обучение и възпитание на учениците от I до Vклас- Привлекателна учебна среда - Съвместна работа по проекти на учители и ученици | - Предоставяне на качествено образование. - Включване на учителите в различни форми на квалификация. - Засилени мерки за контрол на отсъствията и успеха на учениците. - Оптимизиране на на сградния фонд – ремонт на класни стаи, кабинети и физкултурен салон - Добро сътрудничество с Обществения съвет и родителската общност - Изграждане на ефективно ученическо самоуправление. - Провеждане на индивидуални консултации на учителите с ученици и родители. - Утвърждаване на традиции и символи на училището.  |
|  |  |
| **СЛАБИ СТРАНИ** | **ОПАСНОСТИ И РИСКОВЕ** |
| -Недостатъчен брой оборудвани специализирани кабинети.-Недостатъчни финансови средства за провеждане на извънкласни и извънучилищни дейности -Недостатъчна работа по разработване на проекти за финансиране на дейности-Липса на съвременна външна спортна площадка и кътове за отдих -Липса на педагогически съветник-Малък брой учители с ПКС | -Недостиг на финансиране за обновяване на базата-Намаляване на мотивацията за учене у учениците. - Недостатъчно познаване на нормативната уредба -Незаинтересованост на част от родителите, формални и неизчерпателни практики на комуникация |

**Раздел трети**

**I. ВИЗИЯ**

 Училище с грижа за всяко дете, с безопасна и зелена среда. Пространство отворено за знания, с приятелска атмосфера, в която възрастни и деца си взаимодействат, мотивирани за учене и творчество. Притегателен център за родителите и общността, заради смелостта да подготвя децата за един свят с нови идеи, потребности и проблеми.

 Училището ще запази своя облик и традиции. То ще се развива като училище с два етапа на основна образователна степен: - начален етап: 1. – 4. клас; - прогимназиален етап: 5. – 7. клас

Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на ЗПУО. С автономията, която ни позволява ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците. Ще затвърдим интегрирането на екологичното образование и възпитание в учебните програми по всички културно-образователни области съобразно Стратегия и Програма за опазване на училищната и околната среда.

Ще продължим оптимизирането и естетизирането на училищната среда ,като елемент на околната среда – пестене на енергия, вода, рециклиране, намаляване на отпадъците, зелени площи, еко-кът, и др.

**II. Стратегически цели**

1. Поддържане на високо качество и ефективност на учебно-възпитателния процес, в съответствие с изискванията на ДОС и стратегията на МОН за развитие на образованието в Република България за отваряне на европейското образование към света.

 2. Осигуряване на всеки ученик висока степен на функционална грамотност в областта на ИТ и чуждоезикова комуникативна компетентност.

 3. Във връзка с изискванията за създаване на приобщаващо и подкрепящо образование - осигуряване на екип от висококвалифицирани специалисти: психолог, ресурсен учител, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.

 4. Спазване на Етичния кодекс на училищната общност, в създаването на който участват ПС, Общественият съвет, ученическото самоуправление

5. Развиване и поддържане на физическа работоспособност и подготовка за активен и здравословен начин на живот.

6. Модернизиране на материалната база.

7. Кандидатстване, спечелване и успешна реализация на различни национални и международни проекти.

8. Изграждане на стабилни партньорства и на взаимоотношения на толерантност и разбирателство.. Възпитаване и изграждане на необходимите социални умения на младите хора за общуване и правилно поведение в обществото.

10. Осъществяване на целодневна организация на учебния процес ,като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

11. Прилагане на различните форми на обучение, заложени в ЗПУО – самостоятелна, индивидуална и дневна в електронна среда, с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.

12. Екологично възпитание и образование на учениците, пряко свързано с разбирането и грижата на подрастващите за бъдещето на планетата, с развитието на съвременен тип мислене и поведение – адекватен на измененията в климатичните условия, стила на живот, уважение и грижа за природата.

 13. Иновацията в управлението на ресурсите, чрез екологично образование и възпитание ще насърчи участието на учители и ученици в практически дейности, които водят до намаляване на вредното въздействие над околната среда и консумацията на вода и енергия. Реализираните икономии в значителна степен ще облекчат издръжката на училището и общинския бюджет.

**Раздел четвърти**

**Подцели**

**1.**Поддържане на високо качество и ефективност на учебно-възпитателния процес.

* Повишаване ефективността на учебно-възпитателната работа чрез подобряване организацията на учебния процес и повишаване професионалната компетентност и квалификация на педагогическите кадри;
* Създаване на адекватна организация за избягване на свободни часове за учениците;
* Участие на учениците в учебни дейности, повишаващи мотивацията за учене;

Очаквани резултати: Покриване на ДОС от учениците при външно оценяване.Участие и класиране на ученици в олимпиади, различни видове състезания.

**2**.Обучение на учениците за работа с компютър, в рамките на учебните часове и ползването му като работен инструмент. Обучение по чужд език за учениците от първи до седми клас в съответствие с документите на МОН.

* Изграждане на i- клас, информационна мрежа и електронен дневник, обновен сайт на училището Оборудване на училището и училищните кабинети с хардуер и софтуер, облекчаващ учебната дейност;
* Изграждане и развиване у децата на желание за учене и общуване на чужд език като гаранция за устойчивост на усвояването на ЧЕ в основната степен на училището;
* Създаване на навици за самостоятелност, самоконтрол и самооценка на собствените постижения по езика;
* Развиване на способности и интереси на учениците като условие за разширяване на техния кръгозор и ориентацията им в съвременния свят.

Очаквани резултати: Учениците ще бъдат подготвени за успешна реализация в информационното общество като основна предпоставка за бъдещо професионално развитие. Ще бъде изграден траен интерес и положително отношение към изучаването на ЧЕ и опознаването на други народи; техния бит и култура, модели на поведение и ценностни системи.

**3**.Естетическото възпитание - път към повишаване на духовната култура на подрастващите .

* + Изграждане на система от символи и ритуали за засилване усещането за принадлежност към училището;
	+ Интегрирано обучение на деца със специални образователни потребности или хронични заболявания;
	+ Развитие на традициите за творчески дейности в училище чрез работа в извънкласни форми;
	+ Привличане на учениците за участие в конкурси, поощряващи творческата им дейност;
	+ Превръщането на училището в желана територия на учениците чрез подпомагане и утвърждаване на ученическите органи на самоуправление и ежегодно провеждане на дни на ученическото самоуправление и дни на отворени врати;

Очаквани резултати: Да изградим у децата един толерантен и позитивен модел на общуване с връстниците, семейството и природата.

 4. Физическото възпитание да позволи учениците да разбират спорта и физическите упражнения като източник на удоволствие, грижа за тялото и духа, като път и средство за преодоляване на опасности като дрогата и скуката.

* + Повишаване качеството на обучение и възпитание за формиране на качествени знания, двигателна и здравна култура;
	+ Формиране на позитивно отношение към двигателната активност, умения за групови взаимодействия и насърчаване на ежедневния спорт;
	+ Оптимизиране и обогатяване формите за организиран спорт, туризъм и отдих;

Очаквани резултати: В свободното време учениците да си изберат един от спортовете развивани в училище и да се изявяват на ученически игри.

5. Модернизиране на материално – техническата база, изграждане на привлекателен облик на училището

* + Обновяване, саниране, поддържане на недвижимото имущество за създаване на условия за нормална трудова дейност на учители и ученици;
	+ Модернизиране на материалната база, набавяне на помощни и нагледни средства, обновяване на учебно-техническото оборудване;
	+ Обособяване на занимални, места за отдих, центрове по интереси;
	+ Озеленяване, оформяне двора на учебното заведение, обновяване и поддръжка на спортни съоръжения;

 Очаквани резултати: Създаване на привлекателна обкръжаваща среда с модерна визия за попълноценно протичане на учебния процес.

**Раздел пети**

**Дейности за постигане на целите**

**1.Административно-управленска дейност:**

* + Разпределение на изпълнението на заложените стратегически цели в годишен план за дейността. Определяне на конкретни срокове, задължения и отговорности по реализацията им. Докладване на резултатите.
	+ Повишаване ефективността на контролната дейност – педагогически контрол, административен контрол.
	+ Разпределение на учебния материал, утвърждаване на учебни планове.
	+ Избор на учебници, учебно помощна литература, учебни пособия и други информационни средства.
	+ Създаване на екип за мотивиране на персонала на учебното заведение с цел издигане на рейтинга.
	+ Работа на училищното ръководство и педагогическата колегия в посока на повишаване на инициативността от страна на родителите за участие във вътрешно-училищния живот и мотивиране заинтересоваността им.
	+ Разработване на критерии за оценка труда на преподавателите в рамките на училището и толериране стремежа към реализация и кариера в рамките на училището.

**2.Образователно-възпитателна дейност:**

* + Провеждане на дни на отворени врати по различни учебни предмети.
	+ Прилагане на иновационни технологии от квалифицирани преподаватели, чрез разчупване рамките на стандартната класно-урочна система с нови методи и форми и прилагане на интерактивно обучение, и иновации.
	+ Обособяване на училището като център на социални и културни изяви, разширяване връзките с околната среда.
	+ Планиране разширяването на връзките с културните институции в града за формиране гражданско възпитание у учениците.
	+ Отбелязване на годишнини, религиозни и официални празници, посещения на културни институти.
	+ Обсъждане на здравословното състояние на учениците. Обсъждане проблеми на възпитателната работа.

**3.Квалификационна дейност:**

* + Повишаване на квалификацията на преподавателският състав, чрез осигуряване условия за участие във вътрешно-квалификационна дейност, осигуряваща необходимата педагогическа и методическа култура и подготовка на педагозите;
	+ Самоквалификация по приоритети от педагогическата колегия за повишаване на конкурентноспособността и професионалното самочувствие;
	+ Планиране на семинари за повишаване квалификацията на учителите за обогатяване формите на вътрешна и външна квалификация;
	+ Включване в Училищния годишен план за повишаване на квалификацията, финансиран със средства от бюджета на училището.

**4.Социално битова и културна дейност:**

* + Модернизиране на материално-техническата база, чрез извършване на основни и текущи ремонти, закупуване на техника и материали.
	+ Реализиране в училището на дейности, свързани с превенцията на противообществените прояви посредством ефективно организиране на извънкласната и извънучилищната дейност;
	+ Планиране честване на национални, общоградски и вътрешно-училищни празници и мотивиране участието в тях
	+ Стимулиране на участието на децата и учениците в пресъздаването на традиции и обичаи с цел изграждане у тях на нравствени и естетически ценности;
	+ Осигуряване на безопасна и здравословна социална и физическа среда за ученици и учители.
	+ Подобряване на физическото развитие и дееспособността на учащите се.

**5.Финансово осигуряване на изпълнението на стратегията**

* + Подобряване на дейностите по финансово осигуряване на училището за реализиране стратегическите цели, като се залагат приходи от бюджета на общината, така и от собствени средства, осигурени от извършване на допълнителни дейности и от дарения.
	+ Подобряване процеса на бюджетиране, като се въведат механизми за икономично, ефективно и ефикасно разходване на ресурсите;
	+ Използване на извънбюджетните средства за дофинансиране на дейностите по реализиране на стратегията, участие в целеви програми.
	+ Въвеждане на политики и процедури за опазване на собствеността и активите на учебното заведение.

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – учебени планове и програми, Етичен кодекс, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на класни стаи и кабинети за начален етап. | Делегиран бюджет и външно финансиране | септември 2021 г. |
|  |  |  |  |
| 3. | Изграждане на специализирани кабинети -за приобщаващо и подкрепящо образование.-компютърен кабинет за начален етап | Делегиран бюджет | 2021-2022г. |
| 4. | Изграждане на кабинет за занимания по интереси и читалня | Делегиран бюджет | мес.12.2021год. |
| 5. | Ремонт на външна площадка, изграждане на изследователски център на открито (класна стая на открито,природна лаборатория, зони за екологично самосъзнание) спортни съоръжения . | Делегиран +Общинско финансиране | 2021– 2022г. |
| 6. | Обновяване на коридори и вътрешни пространства в сградата. | Делегиран +Общинско финансиране | 2021– 2022г. |
| 7. | Изграждане на център по STEM-изследователски център, развиване на природните науки  | Делегиран бюджет и външно финансиране |  2023/2024г. |
| 8. | Саниране на сградата на училището. | общинско финансиране | До 2024 г. |
| 9. | Участие в квалификационни форми на педагогическия състав. | Делегиран бюджет, синдикати, община | постоянен |
| 10. | Разработване, спечелване и реализиране на национални и европейски проекти, програми | Фондове на ЕС, община, дарения | постоянен |
|  | Продължаване на работата по програми „Училищен плод“, програма „Училищно мляко“ | Министерство на земеделието,МОН | постоянен |
| 11. | Продължаване на традицията за провеждане на благотворителни базари | Дарения | всяка учебна година |
| 12. | Продължаване на традициите за съвместни тематични изяви с читалище „Гоце Делчев“ | общо финансиране | постоянен |
| 13 | Провеждане на традиционен училищен спортен празник, участия в общински спортни състезания. | делегиран бюджет, ПМС № 46 от 19.03.2020 г | постоянен |
| 14. | Участие в проекти на МОН Подкрепа за успех“ Образование за утрешния ден“; Занимания по интереси „ и др. | Финансиране от програмата | учебна 2021- 2024 година |
|  |  |  |  |
|  |  |  |  |
|  |  |  |  |

 **Раздел шести**

 **Заключение**

 Стратегията за развитие се основава на принципите и насоките на ЗПУО, приоритетите на МОН и Община Несебър и спецификата на учебното заведение.

Стратегията за развитие е разработена в изпълнение на член 263, ал.1, т.1 от ЗПУО и чл.7, ал.1, т.1 от ЗФУКПС.

 Актуализиране на Стратегията за развитие на заседание на ПС от дата:

8 /10.09.2020. и утвърдена със заповед .на Директора на учебното заведение.

Стратегията за развитие подлежи на актуализиране.

Стратегията за развитие е основание за съставяне на годишен план за дейността.